Ecclesia cathedralis Petroburgensis
Ecclesia cathedralis Petroburgensis Petroburgi in urbe Angliae orientalis visitatur. Abbatia Benedictina anno 966 ibi condita erat, cuius ecclesia anno 1116 incendio deleta est. Nova ecclesia abbatialis eodem anno ab abbate Ioanne de Sais incepta est, lapidibus a Barnack advectis, atque anno 1238 a Roberto Grosseteste episcopo Lincolniensi consecrata est. Dioecese Petroburgensi anno 1541 constituta, ecclesia olim abbatialis in cathedralem conversa est. Aevo recentiori restitutionem ecclesiae Georgius Gilbertus Scott inter annos 1855 et 1860, inter annos 1870 et 1897 Ioannes Loughborough Pearson curaverunt.